google/wiki40b huggingface dataset:
Laima Vaikule

Biografija

Būdama 3 metų su tėvais persikėlė gyventi į Rygą. Mėgo muziką ir šokius. 1966 m., būdama 12-os, dalyvavo jaunųjų dainininkų konkurse ir buvo pastebėta. 1970–1973 m. studijavo Rygos medicinos mokykloje, planavo tapti chirurge. Taip pat tęsė dainavimą su grupe, tapo grupės lydere ir kelerius metus koncertavo naktiniuose klubuose bei restoranuose. 9-ajame dešimtmetyje studijavo vaidybą ir režisūrą Maskvoje. 1985 m. išgarsėjo Tarybų Sąjungoje.
Nuo 1986 m. bendradarbiauja su populiariu Latvijos kompozitoriumi Raimondu Paulu ir Rusijos poetu Ilja Rezniku. Su R. Paulu buvo viena iš populiariosios muzikos festivalio Jūrmala organizatorių. 9-ajame ir 10-ajame dešimtmečiuose dalyvavo įvairiuose tarptautiniuose muzikos konkursuose ir festivaliuose Europoje. Laimėjo „Auksinę lyrą“ konkurse Bratislavská Lýra '87, apdovanota konkurse Jūrmala '92, taip pat dalyvavo festivalyje „AU music world“ Monake bei daugelyje kitų.
1996 m. Laima Vaikulė apdovanota už indėlį į Latvijos muziką ir kultūrą.

Aktyvizmas

Laima Vaikulė taip pat žinoma kaip aktyvi gyvūnų teisių šalininkė, daug kartų viešai pasisakiusi prieš gyvūnų išnaudojimą. Ji yra etinė vegetarė.
XIV amžiaus 8-as dešimtmetis

XIV amžiaus aštuntasis dešimtmetis prasidėjo 1371 m. ir baigėsi 1380 m.
Tūkstantmečiai: 1 tūkstantmetis – 2 tūkstantmetis – 3 tūkstantmetis
Amžiai: XIII amžius – XIV amžius – XV amžius
Dešimtmečiai:
3-as4-as5-as6-as7-as
- 8-as -
9-as10-as1-as2-as3-as
Metai:  1371 1372 1373 1374 1375 1376 1377 1378 1379 1380
Kalesninkų valsčius

Kalesninkų valsčius buvo pietryčių Lietuvoje. Centras – Kalesninkai.
Al-Ahli Club Sana'a

Istorija

Klubas įkurtas 1952 m. 
Futbolo komanda net 10 k. tapo šalies čempionais. (1981, 1983, 1984, 1988, 1992, 1994, 1999, 2000, 2001, 2007 m.)
Lengvoji atletika 2012 m. vasaros olimpinėse žaidynėse/200 m vyrai

Bėgimų raundas

Į pusfinalius patenka: trys greičiausi bėgikai iš kiekvieno bėgimo + trys su greičiausiais laikais.

Pusfinaliai

Į finalą patenka: du greičiausi atletai iš kiekvieno bėgimi + du su greičiausiais laikais.
Vonsošas

Istorija

Nuo V a. pr. m. e. iki XIII a. šiose vietovėse gyveno lietuviams artima baltų gentis – jotvingiai. Nuo 1569 m. iki 1795 m. kaimas priklausė Abiejų Tautų respublikai. 1436 m. gegužės 13 d. gyvenvietė gavo miesto teises, kurias turėjo iki 1870 metų. 1436 m. įkurta Vonsošo Jėzaus Prisikėlimo parapija. 1508-1532 m. mieste pastatyta gotikinė bažnyčia. 1605 m. mieste pastatytas karmelitų vienuolynas. Miestas buvo labai nusiaubtas Švedų tvano metu 1655-1656 metais. 1789 m. pastatyta miesto rotušė, panašiu metu išgrįstos ir visos miesto gatvės.
Salvijus Jodka

Biografija

1973 m. baigė Kauno Jono Jablonskio vidurinę mokyklą, 1979 m. Kauno medicinos institutą, gydytojas.
1979–1980 m. Respublikinės Kauno klinikinės ligoninės gydytojas internas. 1980 m. pagal paskyrimą – Klaipėdos miesto ligoninės gydytojas, 1981 m. išrinktas šios ligoninės profsąjungos vietos komiteto pirmininku. 1982 m. Mažeikių sanitarijos-epidemiologijos stoties vyr. gydytojas, 1983 m. Mažeikių rajono centrinės ligoninės vyr. gydytojas. 1990 m. Mokslinio gydymo profilaktikos susivienijimo „Energetika“ direktorius. 2003–2006 m. Palangos savivaldybės mero pavaduotojas, vaistų prekybos įmo­nės UAB „Liukrena“ finansų direktorius (2006 m.), akcininkas ir jos vadovas. Palangoje valdė viešbutį, turėjo kito nekilnojamojo turto.
Lietuvos centro sąjungos, nuo 2001 m. Liberalų demokratų partijos, partijos Tvarka ir teisingumas (liberalai demokratai) Palangos skyriaus narys, Palangos skyriaus pirmininkas. 2000–2003 m., 2003–2007 m. ir 2007–2008 m. Palangos savivaldybės tarybos narys. Du kartus buvo išrinktas Palangos miesto vicemeru.
Žmona Regina. Dukros Kristina ir Danguolė.
Ektopinis nėštumas

Ektopinis nėštumas – nėštumo komplikacija, kai apvaisinta kiaušialąstė įsitvirtina ne gimdos sienelėje, bet kuriame nors kitame audinyje. Daugelis ektopinių nėštumų (apie 98 %) susidaro kiaušintakyje, nors galimi taip pat gimdos kaklelyje, kiaušidėje, pilvo ertmėje (gemalo išskiriami fermentai leidžia jam įsitvirtinti įvairiuose audiniuose). Ektopinis nėštumas pasitaiko apytiksliai viename iš šimto nėštumų.
Įprastame nėštume, apvaisintas kiaušinėlis patenka į gimdą ir įsitvirtina gimdos gleivinėje, kur jam pakanka erdvės augti. Tuo tarpu ektopinio nėštumo metu, gemalas įlenda giliai į, dažniausiai kiaušintakio, sienelę, kas neretai sužaloja kraujagysles ir gali sukelti kraujavimą. Kraujavimas savo ruožtu išmeta gemalą iš kiaušintakio ir įvyksta kiaušintakinis abortas, neretai moterų palaikomas persileidimu.
Ektopinio nėštumo metu uždegimas nekyla, skausmą sukelia prostaglandinų išsiskyrimas implantacijos vietoje bei pilvaplėvės ertmėje atsiradęs kraujas. Kartais kraujavimas gali būti labai stiprus ir kelti pavojų moters gyvybei. Tokia situacija dažnai pasitaiko uždelsus diagnozę, tačiau kartais, ypač jei gemalas įsitvirtina prieš pat įėjimą į gimdą, gali būti pažeidžiama gretimais esanti arterija (angl. Sampson artery), dėl ko stiprus kraujavimas prasideda anksčiau nei paprastai.
Negydant, apie pusė ektopinių nėštumų užsibaigia savaime kiaušintakiniu abortu. Tais atvejais, kai plyšta kiaušintakis arba yra tokia grėsmė, atliekama operacija (pašalinamas gemalas, kartais su pažeista kiaušintakio dalimi).

Priežastys

Ektopinio nėštumo priežastys nėra žinomos. Po apvaisinimo kiaušinėlis užtrunka apie devynias paras judėdamas kiaušintakiu link gimdos ertmės, ir įsitvirtina toje vietoje, kurią praėjus šiam laikotarpiui būna pasiekęs.
Kiaušintakių vidinių blakstienėlių pažeidimai, kiaušintakių užsikimšimas dažnai siejamas su ektopiniu nėštumu, nes blakstienėlės padeda kiaušinėliui judėti link gimdos. EKtopinis nėštumas dažnai pasitaiko moterims su dubens uždegimine liga. Ektopinių nėštumų retkarčiais pasitaiko apvaisinimų in vitro atvejais; šis apvaisinimo būdas taikomas ir moterims su pažeistais kiaušintakiais, tokiais atvejais siejama su didele ektopinio nėštumo rizika.
Ektopinis nėštumas yra pasitaikęs moterims, kurioms buvo atlikta histerektomija (gimdos pašalinimas) – gemalas tais atvejais įsitvirtina pilvo ertmėje.
Manoma, kad ektopinio nėštumo rizika didėja su amžiumi, didesnė rizika rūkančioms, taip pat riziką tris kartus padidina estrogeninio vaisto dietilstilbestrolio vartojimas.

Klinika

Dažniausiai pasitaikantys simptomai: amenoreja (mėnesinių nebuvimas), kraujavimas iš makšties, skausmas apatinėje pilvo dalyje. Jeigu ektopinio nėštumo metu plyšta kiaušintakis, pasireiškia staigus skausmas pilvo apačioje, pykinimas vėmimas, pilvaplėvės dirginimo reiškiniai, nukraujavimo požymiai - tachikardija, kraujospudžio sumažėjimas, samonės sutrikimas.
TSRS-V2 Smolnio

Aprašymas

Pirmieji minkštojo tipo dirižabliai „TSRS-V1“, „TSRS-V2 Smolnio“ ir „TSRS-V3 Raudonoji žvaigždė“ buvo naudojami agitaciniams skrydžiams ir įgulos apmokymui. Šie dirižabliai skraidė maršrutais: Maskva-Gorkis-Maskva, Leningradas-Maskva-Leningradas, Maskva-Charkovas ir kt. 1932 m. lapkričio 7 d. virš Raudonosios aikštės praskrido dirižabliai „TSRS-V1“, „TSRS-V2“, „TSRS-V3“ ir „TSRS-V4“. Dirižabliais buvo bandoma gesinti miškų gaisrus, atlikti miškų apskaitą ir naikinti maliarijos protrūkius. Taip pat buvo bandoma juos pritaikyti žemės ūkyje. Karinėse oro pajėgose iš dirižablių buvo atliekami parašiutininkų šuoliai.
Dirižablio apvalkalas buvo pagamintas iš trisluoksnio gumuoto audinio su 4 dujiniais vožtuvais. Dviejų sekcijų balonetas su 4 vožtuvais. Gondolos ilgis 9 m, plotis 2 m, aukštis 3,25 m. Gondola prie korpuso buvo pritvirtinta plieniniais trosais. Galinėje gondolos dalyje, kampuose, buvo sumontuoti du oru aušinami varikliai, kurių kiekvieno galia siekė 240 AG. Gondoloje buvo balastas – 350 kg vandens, supilto į guma dengtus brezentinius maišus. Vairai buvo valdomi trosinėmis traukėmis.
1934 m. vasario 13 d. nuskendo garlaivis „Čeliuskinas“, kurį stipriai suspaudė ledas. Praėjus dviem dienom po laivo avarijos, Maskvoje buvo renkama speciali komisija, kuri turėjo spręsti ekipažo evakuacijos klausimus.
1934 m. kovą dirižabliai „TSRS-V2“ ir „TSRS-V4“ traukiniu buvo pervežti į Vladivostoką. Buvo manoma, kad dirižabliai iš Ueleno į Oto Šmito stovyklą skris gelbėti nuskendusio laivo ekipažo. Visgi laivo įgula parskraidinta lėktuvais. Jau kovo 5 d. lakūnas Anatolijus Liapidevskis, lėktuvu Tupolev TB-1 nusileido stovykloje ir nuo ledo paėmė dešimt moterų ir du vaikus.
1935 m. rugsėjo 6 d. „TSRS-V2“ stovėjo Donecke esančiame aerodrome. Orlaivyje buvo 4 ekipažo nariai ir 11 pionierių ekskursantų, vadas buvo aerodrome. 21.15 val. kilęs škvalas nuplėšė dirižablį nuo 60-ties laikančiųjų inkarų. Dirižablis pradėjo kilti. Trys žmonės griebė trosus ir bandė išlaikyti dirižablį. Du žmonės iššoko iš 10 m aukščio. Orlaivio vadas N. Gudovancevas, 120 m aukštyje sugebėjo patekti į gondolą. 800 m aukštyje ekipažas užkūrė variklius ir pasišalino iš pavojingos zonos. Po 5 valandų ir 45 minučių dirižablis grįžo į bazę. Už žygdarbį N. Gudovancevas buvo apdovanotas Raudonosios Žvaigždės ordinu.
„TSRS-V2 Smolnio“ buvo išmontuotas 1939 m., po TSRS valdžios sprendimo sustabdyti dirižablių statybą.
Mats Hummels

Tarptautinė karjera

Humelsas buvo pakviestas atstovauti Vokietijos iki 21 m. futbolo rinktinę 2009 m. UEFA iki 21 m. čempionate, kuriame žaidė nedaug. Finale prieš Anglijos vienmečius žaidė iki 83-ios min. Rungtynes rezultatu 4–0 laimėjo vokiečiai.
Nacionalinėje rinktinėje debiutavo 2010 m. gegužės 13 d. Achene, draugiškose rungtynėse prieš Maltos rinktinę. 46-ą min. pakeitė Serdar Tasci. New Tivoli stadione, šeimininkai rungtynes laimėjo 3–0.
Humelsas žaidė pirmose UEFA Euro 2012 m. čempionato rungtynėse prieš Portugaliją. Padėjo rinktinei iškovoti minimalią 1–0 pergalę.
2014 m. FIFA pasaulio futbolo čempionate, birželio 16 d. įmušė antrąjį įvartį, 4–0 rungtynėse prieš Portugalijos rinktinę. Ketvirtfinalyje žaidžiant prieš Prancūziją įmušė vienintelį bei lemiamą įvartį
Šengeno sutartis

Šengeno sutartis sukūrė Šengeno erdvę, kurioje nėra pasienio kontrolės. Sutartį 1985 m. birželio 14 d. pasirašė penkios Europos Bendrijų šalys mažame Liuksemburgo vyndarių miestelyje Šengene, kuris yra netoli Liuksemburgo, Vokietijos ir Prancūzijos sienų sankirtos. Sutarties tikslas buvo palaipsniui panaikinti pasienio kontrolę tarp pasirašiusių šalių. Sutartis įsigaliojo 1995 m. kovo 26 d.
1990 sutartis buvo papildyta Šengeno konvencija, kuri numatė pasienio kontrolės atsisakymą tarp pasirašiusių šalių ir bendrą vizų politiką. Šengeno erdvė veikia kaip viena valstybė tarptautinių kelionių požiūriu, joje yra išorės sienų kontrolė atvykstantiems ir išvykstantiems iš Šengeno erdvės, o pasienio kontrolės tarp šią erdvę sudarančių šalių nėra. Šengeno erdvę dabar sudaro 26 Europos šalys, turinčios daugiau nei 400 mln. gyventojų ir 4 312 099 kv. km plotą.
Iki 1999 m. Šengeno sutartys ir taisyklės pagal šias sutartis veikė nepriklausomai nuo Europos Sąjungos. Amsterdamo sutartis jas įtraukė į Europos Sąjungos teisę, padarant išlygą tik dviems Europos Sąjungos valstybėms, kurios liko neprisijungusios prie Šengeno erdvės, - Airijai ir Jungtinei Karalystei. Dabar Šengenas yra ES teisės dalis ir visos Europos Sąjungos šalys, kurioms nepadaryta išlyga, yra įsipareigojusios prisijungti prie Šengeno erdvės, kai tik atitiks techninius reikalavimus. Į Šengeno erdvę taip pat įeina kelios šalys, kurios nepriklauso ES.

Šengeno erdvė

Šengeno sutartį pasirašiusios ir jos sąlygas įgyvendinusios šalys sudaro Šengeno zoną arba Šengeno erdvę. Šiuo metu tai yra 26 Europos šalys: 22 Europos Sąjungos šalys (visos, išskyrus Airiją, Rumuniją, Bulgariją, Jungtinę Karalystę, Kroatiją ir Kiprą), Norvegija, Islandija, Lichtenšteinas ir Šveicarija.
Airija ir Jungtinė Karalystė yra vadinamos narės su išlygomis. Jos nėra pasirašiusios Šengeno sutarties, tačiau yra prisijungusios prie Šengeno informacinės sistemos.
Devynios iš dešimties 2004 metų Europos Sąjungos plėtros šalys (visos, išskyrus Kiprą) pilnateisėmis Šengeno narėmis tapo 2007 m. gruodžio 21 d., panaikinus vidinių sausumos ir jūrų sienų kontrolę. Oro sienų kontrolė panaikinta 2008 m. kovo 31 d.
Šveicarija, kurios piliečiai 2005 m. referendume apsisprendė teigiamai, pasirašė Šengeno sutartį ir yra paskutinė prie Šengeno erdvės prisijungusi valstybė. Šveicarija savo sausumos sienų kontrolę panaikino 2008 m. pabaigoje, o oro erdvės sienų kontrolę – 2009 m. kovo pabaigoje.
Kipras atidėjo narystę Šengeno erdvėje dėl pasienio problemų šiaurinėje salos dalyje. Bulgarija ir Rumunija 2007 m. tapo ES narėmis, tačiau kol kas nėra visateisės Šengeno susitarimo dalyvės. Apie norą prisijungti prie Šengeno sutarties pareiškė ir Vatikanas.

Šengeno informacinė sistema

Šengeno informacinė sistema padeda užtikrinti asmenų judėjimo kontrolę per Europos Sąjungos išorines sienas, leidžia efektyviai keistis informacija tarp valstybių narių apie ieškomus ar nepageidaujamus asmenis bei pavogtus daiktus: ginklus, asmens dokumentus, banknotus, transporto priemones.
Lytinis aktas

Lytinis aktas – pas žmones ir kitus aukštesniuosius gyvūnus, vyriškojo lyties organo įvedimas į moteriškuosius lytinius takus. Gali būti tarp priešingų lyčių, arba tarp hermafroditų, kaip yra daugelio sraigių atveju.
Gyvūnų pasaulyje dviejų individų susijungimas lytinio akto metu vadinamas kopuliacija (lot. copulatio – susijungimas, sueitis). Sliekai kopuliacijos organo neturi, tačiau kiti gyvūnai turi ir kopuliacijai skirtą organą. Omarai ir vėžiai turi pakitusias plaukiojamąsias kojas, sepijos ir aštuonkojai naudoja čiuptuvą, rykliai turi modifikuotą pilvo peleką, kuriuo perduoda patelei paketą su sėkla. Paukščiai neturi nei varpos, nei makšties. Jiems būdinga kloaka, į kurią suteka virškinimo, šlapimo ir dauginimosi sistemų produktai. Patinas perduoda sėklą patelei prispausdamas savo kloakos angą prie jos angos.
Vila do Portas

Istorija

Vila do Portas įkurtas apie 1460 metais. Dėl savo atokumo čia niekad nebuvo didelių įtvirtinimų ar uostų, priešingai nei kitose salose.
Berzgainių piliakalnis

Piliakalnis

Pailgą kalvą juosia upelių slėnis, iš rytų - aukštuma. Šlaitai statūs, apie 20 m aukščio. Aikštelė ovali, orientuota pietvakarių - šiaurės rytų kryptimi, 43 x 25 m dydžio. Jos šiaurės rytų krašte supilti 2 pylimai: pirmasis apie 25 m, antrasis - 110 m ilgio ir 3-3,5 m aukščio. Tarp jų iškastas 3,6 m gylio ir dugne 2 m pločio griovys. Piliakalnis datuojamas I a.-XIII a.  Spėjama piliakalnyje stovėjus vienai iš svarbiausių Mindaugo pilių.

Aplinkiniai piliakalniai

Antatilčių piliakalnis 5 kmButeikių piliakalnis 18 km
Vargulių piliakalnis 8 kmTrakinių piliakalnis 14 km
Perkalių piliakalnis 8,5 kmVaitkuškio piliakalnis 21 km
Juodausių piliakalnis 14 kmKrivitiškių piliakalnis 20 km
Vališkių piliakalnis 4 kmBartkūnų piliakalnis 20 km
Pavydžių piliakalnis 17 kmPilionių piliakalnis 7 km
Kiauklių piliakalnis 15 kmDaubariškių piliakalnis 7,5 km
Paželvių piliakalnis 6 km
Žalgiris B

Istorija

Vilniaus "Žalgirio" futbolo klubas turi ilgą istoriją, kuri prasideda nuo 1947 metų. 
2012 m. FK Žalgiris subūrė jaunimo komandą, kuri pradėjo žaisti LFF II lygos Pietų zonos pirmenybėse. Tais metais ji vadinosi FK "Žalgiris-3", o pirmenybėse užėmė trečiąją vietą. 
Nuo 2013 metų jaunimo ekipa žaidžia LFF I-os lygos pirmenybėse. 
2014 metais jaunimo komanda pervadinta į FK "Žalgirietis", o nuo 2015 metų vadinama Žalgiris B.
2018 m. pirmenybėse jaunimas sunkiai rinko taškus. Galutinėje komandų rikiuotėje liko dvylikti iš keturiolikos dalyvių.
2019 m. Pirmoje lygoje iš penkiolikos dalyvių liko vos trylikti.

Personalas

Treneris - Žydrūnas Grudzinskas.

Pasiekimai

Aukščiausias pasiekimas yra antroji vieta 2015 m. I-os lygos pirmenybėse.
Jonas Čepaitis

Jonas Čepaitis (1920 m. rugpjūčio 31 d. Valerijonava, Pabaisko valsčius – 2003 m. gegužės 30 d. Vilnius) – Lietuvos aktorius, režisierius.

Biografija

Žmona aktorė Stefa Nosevičiūtė. 1939–1941 m. studijavo Vytauto Didžiojo universitete teisę ir teatro meną Vilniaus Universiteto vaidybos studijoje. 1941–1962 m. vaidino Lietuvos akademiniame dramos teatre (iki 1947 m. Vilniaus miesto teatras).
Vaidino ir režisavo Lietuvos radijo teatre. Dirbo konferansjė Lietuvos filharmonijoje. Parašė humoreskų, feljetonų, pjesių mėgėjų teatrams.
Pruskos valsčius

Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1815–1916 m. valsčiaus teritorija priklausė Ščučino apskričiai, Lomžos gubernijai, Lenkijos Kongreso karalystei. 1868 m. valsčius buvo sujungtas su Rudos valsčiumi į naują Rudos-Pruskos valsčių, tačiau 1890 m. valsčiai buvo išskirti atgal į atskirus valsčius. Pagal 1920 metų liepos 12 dienos Lietuvos ir Tarybų Rusijos taikos sutartį valsčius buvo priskirtas Lietuvos Respublikai. 1948 metų kovo 12 dieną Ščučino apskritis buvo pervadinta į Grajevo apskritį. Vykdant Lenkijos valsčių reformą, valsčius buvo panaikintas 1954 metų rugsėjo 29 dieną. Atkūrus valsčių sistemą 1973 m. sausio 1 d. valsčius nebebuvo atkurtas.
Aukuras

Aukuras – aukojimui ir kitoms kulto apeigoms skirtas akmuo arba žemės kauburys. Jame buvo kūrenama amžinoji ugnis ir aukojamos aukos, apeiginis gėrimas, smilkomos kvapiosios žolės.

Baltų aukurai

Apie baltų aukurų akmenis aprašyta P. Dusburgiečio, J. Dlugošo šaltiniuose. Akmeninių aukurų randama daugelyje Lietuvos vietų (Pakruojo, Ukmergės, Utenos, Skuodo, Šiaulių, Vilkaviškio ir kt. rajonuose).

Reikšmė

Ant aukuro buvo kūrenama amžinoji ugnis, smilkomos kvapiosios žolės, aukojamos aukos: apeiginis gėrimas, javai, gyvuliai, kartais aukojimui degindavo ir žmones, dažniausiai – priešus. Ugnis, aukuras ir žolininkas pagoniškame pasaulyje buvo vientisa jungtis.
Kad amžinoji ugnis aukure neužgęstų, ją prižiūrėjo vaidilutės, o apeigas vykdydavo kriviai.
Aukurai buvo įrengiami alkose (alkavietėse). Dažnai tai buvo akmenys su įdubimu viduryje. Seniausi aukurai buvo akmenys arba žemės kauburėliai. Vėlesni rasti aukurai sudėlioti iš tašytų cilindro pavidalo akmenų (iki 1 cm skersmens ir 1 m aukščio) su viršutinėje dalyje iškaltu plokščiadugniu dubeniu (50 cm skersmens ir 10 cm gylio).
Netoli aukurų randama 1-1,5 m skersmens duobių, dažnai grįstų akmenimis, kuriose degė šventoji ugnis. Kulto akmenys turėjo skirtis nuo paprastų. Jie galėjo būti išmarginti ornamentais pačios gamtos. Žmonės ant jų iškaldavo įvairius dangaus kūnų simbolius. Manoma, kad aukojimui buvo naudojami akmenys su iškaltomis žmogaus ar gyvulio pėdomis ir vadinami laumių stalu, velnio sostu ir pan. Po Mosėdžio pelkyne surastu akmeniu buvo pelenų, puodų šukių.

Krikščionybė

Įvedus krikščionybę, aukurų akmenys ir toliau buvo labai gerbiami ir nepamiršti. Kai kurie buvo įmūryti į bažnyčių pamatus ar sienas.
Palatinų auksilijus

Palatinų auksilijus (lot. auxilia palatina, vns. auxilium palatinum) – vėlyvosios Romos imperijos pėstininkų palatinų dalinys, suformuotas iš samdinių neromėnų (pvz., galų, germanų ir pan.). Tokie daliniai pirmą kartą imti formuoti apie 325 m. Konstantino I kaip naujosios lauko armijos dalis.
Žodis lot. auxilium reiškia 'pagalba'. Auksilijai tai buvę pagalbiniai daliniai (skaitykite „Auksiliarijai“). Dalis auksilijų turėjo specialius pavadinimus, pvz., Cornuti ar Brachiati. Kiti buvo pavadinti pagal gentis, iš kurių buvo užverbuoti. Dažniausiai tai būdavo rytų Galijos ar germanų gentys. Šie daliniai tapo palatinų daliniais, kai 365 m. nuo komitatensių buvo atskirta dalis dalinių ir pavadinti palatinais.
Nėra žinoma, kiek karių būdavo viename auksilijuje, bet A.H.M. Jones rašė, kad jų būdavo 600 ar 700. T.y., auksilijus būdavo bataliono dydžio.
Dalis auksilijų buvo priskirti limitanėjams, ypač bazavęsi prie Dunojaus. Neaišku, kuo jie skyrėsi nuo palatinų auksilijų.
Svetlana Kolesničenko

Biografija

2016 m. vasaros olimpinių žaidynių čempionė komandinėje rungtyje.
Iki 2019 m. sportininkė turėjo 13 pasaulio čempionės ir 8 Europos čempionės aukso medalių.
Rozalimas (Kupiškis)

Aplinkinės gyvenvietės

MigonysViešintos
Padovinio piliakalnis

Aplinkiniai piliakalniai

Meškučių piliakalnis 8 kmGriešių piliakalnis 23 kmŠakališkių piliakalnis 16 kmKumelionių piliakalnis 7,5 kmVarnupių piliakalnis 6 kmTarašiškių piliakalnis 6 km
Liudvinavo piliakalnis 7 kmBūriškių piliakalnis 9 kmBambininkų piliakalnis 13 km
Pastaba:
Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Piliakalnis su gyvenviete

Archeologinį kompleksą sudaro piliakalnis ir papėdės gyvenvietė. Paminklo teritorijos plotas – 33500 m². Šiaurėje ir rytų pusėje ją juosia bevardis Dovinės upelio intakas, o vakaruose ir pietuose ji ribojasi su dirbamais laukais. Piliakalnis stūkso aukščiausioje, pietvakarinėje dalyje, o nuo jo į vakarus, šiaurę ir rytus plyti gyvenvietės teritorija. Jos centrine dalimi, piliakalnio rytine ir šiaurine papėde praeina lauko kelias.

Piliakalnis

Piliakalnis 120 m ilgio šiaurės rytų - pietvakarių kryptimi ir iki 60 m pločio, įrengtas atskiroje kalvoje. Šiaurės rytinė jo dalis aukštesnė, 9-11 m aukščio šlaitais, kurie viršutinėje dalyje statūs. Aikštelė ovali, pailga šiaurės rytų – pietvakarių kryptimi, 27x22 m dydžio. Jos pietvakarių krašte supiltas 1 m aukščio, 12 m pločio pylimas. Piliakalnio pietvakarių dalyje, 3 m žemiau aikštelės yra terasa. Ji 30 m ilgio, 30 m pločio ir 56 m aukščio, nuolaidesniais nei likusios piliakalnio dalies šlaitais. Šiaurės rytų gale pastebimi čia buvusio pylimo pėdsakai. 6 m aukštyje nuo kalvos papėdės visą piliakalnį juosė 1-4 m pločio terasa, kurios šiaurinė ir šiaurės vakarinė dalys sunaikintos.
Piliakalnis apardytas arimų, aikštelės kraštuose iškastų apkasų, dabar dirvonuoja.

Papėdės gyvenvietė

Piliakalnio šiaurės, vakarų ir rytų papėdėje yra senovės gyvenvietė. Ji apima 2 ha plotą. Šiandien tai dirvonuojantys, palyginti lygūs laukai.

Tyrimai

1954 ir 1962 m. piliakalnį žvalgė Lietuvos mokslo akademijos Istorijos institutas. Piliakalnyje rasta sidabrinė lankinė segė, žalvarinė sagtis, du moliniai verpstukai, lygios, brūkšniuotos ir grublėtos keramikos, o papėdės gyvenvietės teritorijoje – lygios, brūkšniuotos ir grublėtos keramikos šukių.
Radinius saugo Lietuvos nacionalinis muziejus.
WebFOCUS

WebFOCUS - „Information Builders“ gaminama verslo analitikos (angl. Business intelligence = verslo ištyrimai, verslo žvalgyba sntr. BI) platforma. Jos architektūra, integravimo galimybės ir paprastumas leidžia ją naudoti kiekvienam įmonės lygmeniui - vadovams, analitikams ir visiems darbuotojams ir/arba pateikti informaciją viešai. JAV Ričmonde, Virdžinijos valstijoje Policijos departamentas naudoja šią sistemą viešai paskelbti kriminogeninę situaciją mieste.
Duomenų pateikimo formatai gali būti įvairūs - HTML per naršyklę, Microsoft Excel, Adobe PDF dokumentai darbui kompiuteryje; Web serviso (angl. Web service), XML ar kitokio formato duomenų perdavimas į kitas įmonės sistemas. Taip pat integruojasi su GIS sistemomis tokiomis kaip ESRI, galima vykdyti geografinę analizę.
WebFOCUS licenzijuojamas serveriui, neribotam vartotojų skaičiui. Pirmtakė ataskaitų programa "FOCUS" buvo sukurta ant IBM Mainframe platformos, vėliau buvo sukurta moderni "FOCUS" versija "WebFOCUS", kuri pritaikyta darbui per HTTP protokolą ir dirba Unix, Linux ir Windows aplinkose. WebFOCUS yra kompanijos "Information Builders" produktas, Lietuvoje atstovauja UAB "Sybase Solutions".
Griškonys (Seinai)

Istorija

Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Iki 1976 m. liepos 1 d. kaimas priklausė Suvalkų vaivadijos Berznyko valsčiui.  1975-1998 m. priklausė Suvalkų vaivadijai.
KK136

Maršrutas

Kelias prasideda Vinčų kaime, trišalėje sankryžoje su  230  Mauručiai–Vinčai–Puskelniai . Eina per Marijampolės ir Vilkaviškio rajonus. Prie kelio yra šie miestai ir gyvenvietės: Gavaltuva, Antanavas, Pilviškiai, Opšrūtai. Baigiasi Vilkaviškyje, Pilviškių gatvėje, trišalėje sankryžoje su S. Neries gatve. Vinčuose kelią kerta geležinkelis Marijampolė – Kazlų Rūda, Pilviškiuose kelias kerta Šešupę, prieš tai – apie 20 kilometrų kelias eina dešiniuoju upės krantu.
Kutiškiai

Geografija

Ties Kutiškiais susijungia geležinkeliai į Mažeikius, Vilnių, Klaipėdą, Pagėgius, Rokiškį.
Yra geležinkelio stotelė.
Į pietvakarius nuo Kutiškių yra Banko kanalas.

Aplinkinės gyvenvietės

ŠIAULIAI – 15 km
RADVILIŠKIS – 4 km